CELEX: 62015TB0588
Language: sk
Date: 2016-06-13 00:00:00
Title: Vec T-588/15: Uznesenie Všeobecného súdu z 13. júna 2016 – GABO:mi/Komisia („Siedmy rámcový program v oblasti výskumu, technologického vývoja a demonštračných aktivít (2007 – 2013) — Dohody o dotáciách — Pozastavenie platieb — Obnovenie pozastavenia platieb — Zastavenie konania“)

22.8.2016   
            
            
               SK
            
            
               Úradný vestník Európskej únie
            
            
               C 305/35
            
         Uznesenie Všeobecného súdu z 13. júna 2016 – GABO:mi/Komisia
   (Vec T-588/15) (1)
   
   ((„Siedmy rámcový program v oblasti výskumu, technologického vývoja a demonštračných aktivít (2007 – 2013) - Dohody o dotáciách - Pozastavenie platieb - Obnovenie pozastavenia platieb - Zastavenie konania“))
   (2016/C 305/49)
   Jazyk konania: angličtina
   
      Účastníci konania
   
   
      Žalobkyňa: GABO:mi Gesellschaft für Ablauforganisation:milliarium mbH & Co. KG (Mníchov, Nemecko) (v zastúpení: M. Ahlhaus a C. Mayer, advokáti)
   
      Žalovaná: Európska komisia (v zastúpení: R. Lyal a M. Siekierzyńska, splnomocnení zástupcovia)
   
      Predmet veci
   
   Návrh na základe článku 263 ZFEÚ na zrušenie po prvé rozhodnutí Komisie z 29. júla a 19. augusta 2015 o pozastavení všetkých prípadných platieb vyplácaných riaditeľstvom E „zdravie“ a riaditeľstvom F „bioekonómia“ generálneho riaditeľstva (GR) Komisie pre výskum a inovácie v prospech žalobkyne, po druhé rozhodnutia Komisie z 25. augusta 2015, ktorým sa koordinátorovi projektu Biofector ukladá povinnosť nepreviesť žalobkyni žiadnu sumu v rámci uvedeného projektu, po tretie rozhodnutia Komisie z 28. augusta 2015, ktorým sa ponecháva v platnosti pozastavenie platieb spadajúcich do právomoci riaditeľstva E jej GR pre výskum a inovácie, po štvrté rozhodnutia Komisie z 15. septembra 2015, ktorým sa koordinátorom projektov „The hip trial“ a EU-CERT-ICD ukladá povinnosť nepreviesť žiadnu sumu žalobkyni v rámci uvedených projektov, po piate rozhodnutia Komisie z 5. októbra 2015 určeného koordinátorovi projektu NENO, aby náklady žalobkyne považoval za neoprávnené a aby zodpovedajúcim spôsobom upravil prípadné platby žalobkyni, po šieste rozhodnutia Komisie zo 14. októbra 2015 určeného koordinátorovi projektu Procardio o pozastavení prípadných platieb spadajúcich do právomoci riaditeľstva G „energia“ jej GR pre výskum a inovácie a určených žalobkyni, po siedme rozhodnutí Komisie z 23. októbra a 6. novembra 2015 prijatých na základe vyššie uvedeného rozhodnutia z 28. augusta 2015 a určených koordinátorom projektov LENA a Re-liver a po ôsme rozhodnutia Komisie z 11. novembra 2015 určeného koordinátorovi projektu ENS@T-Cancer, aby náklady žalobkyne považoval za neoprávnené a aby zodpovedajúcim spôsobom upravil prípadné platby žalobkyni.
   
      Výrok
   
   
               1.
            
            
               Konanie sa zastavuje.
            
         
               2.
            
            
               GABO:mi Gesellschaft für Ablauforganisation:milliarium mbH & Co. KG a Európska komisia znášajú vlastné trovy konania.
            
         
      (1)  Ú. v. EÚ C 27, 25.1.2016.